|  |  |
| --- | --- |
| Образец 5.0 | ПРАВИЛНИК ЗА ДЕЙНОСТТА НА ОБЛАСТНИТЕ КОМИСИИ ПО БЕЗОПАСНОСТ НА ДВИЖЕНИЕТО ПО ПЪТИЩАТА |
| ДАБДП | Безопасна Универсална Мобилност |

 **ПРОТОКОЛ**

 **ОТ ЗАСЕДАНИЕ НА ОКБДП ПЕРНИК**

 **13.06.2022 г.**

Днес, 13.06.2022г., се проведе редовно присъствено заседание на ОКБДП Перник.

На заседанието присъстваха/взеха участие:

Председател: г-н Кирил Стоев – областен управител на област-Перник

Зам. председател: г-жа Ива Борисова - заместник областен управител на област- Перник

г-жа Елена Иванова – гл. секретар на област – Перник

г-жа Изабела Борисова - директор дирекция АКРРДС

г-жа Сашка Терзийска- секретар на ОКБДП

г-жа Марта Петрова, г-н Росен Рапчев, г-н Тошко Барзилов и г-н Бойко Рановски – представители на Дирекция „Стратегии, анализ и оценка “

представители на териториалните звена на изпълнителната власт, представители на общинските администрации от област Перник, съгласно приложен присъствен списък.

НАЧАЛО:10,30 ч. *(в случай на присъствено заседание)*

Председател на ОКБДП г-н Стоев обяви наличието на кворум, откри заседанието и представи дневния ред със следните точки *(в случай на присъствено заседание)*:

|  |
| --- |
| 1/ Представяне на темите и материалите към дневния ред1. Обсъждане на мярка 6.1 от План-програмата на ОКБДП за провеждане на съвместни областни учения за реакция при постъпило ПТП във връзка с постъпило писмо с наш вх.№12-00-44/11.04.2022г.от Държавната агенция „Безопасност на движението по пътищата“(ДАБДП).2. Обсъждане и представяне на предложения за Областна кампания по безопасност на движението по пътищата. |
| 2/ Представяне на текуща информация за дейността по БДП на членовете на ОКБДП *(при редовни заседания)* |
| 3/ Текущи въпроси |
| 4/ Списък на решенията от заседанието на ОКБДП  |

**КОМИСИЯТА РЕШИ:**

1. *Приема дневният ред на заседанието.*

**ПО ТОЧКА 1**

**ПРЕДСТАВЯНЕ НА ТЕМИТЕ И МАТЕРИАЛИТЕ КЪМ ДНЕВНИЯ РЕД**

*Докладва: Председател на ОКБДП*

**Докладващият представи следната информация**:

Във връзка с получено писмо от Държавна агенция по безопасност на движението по пътищата с наш вх.№12-00-44/11.04.2022 г. относно мярка 6.1 от План-Програмата на ОКБДП за провеждане на съвместни областни учения за реакция при постъпило ПТП предварително беше изпратена покана за днешното заседание. Като начална точка, от която да се започне, е необходимо да се определят сценарият, датата и мястото на провеждане, за да се структурира и планът за цялостното изпълнение на учението. Предлага се събитието да се състои на 29 юни - Национален ден на безопасността на движението по пътищата.

**Изказвания на членове на ОКБДП**:

**Г-жа Марта Петрова, ДАБДП,** благодари за поканата от областната комисия да участва в заседанието и сподели, че тя и колегите й Тошко Барзилов, Росен Рапчев и Бойко Рановски от Дирекция „Стратегии, анализ и оценка“, като екипът на агенцията, са на разположение за оказване на методическа и експертна подкрепа за разгръщане на тази кампания. Г-жа Марта Петрова сподели, че на 29 юни няма да могат да присъстват на учението, защото имат друг поет ангажимент и предложи учението да се състои на друга дата, за да може ДАБДП да вземе участие.

**Комисар Дундаков,** началник отдел на Охранителна полиция, предложи да се пресъздаде тежко пътно транспортно произшествие.

**Г-н Кристиян Иванов** , представител от община Перник, предложи да се включи цистерна с опасен товар и по този начин да се запознае населението как трябва да се реагира при такъв инцидент. Той предложи мястото за разиграването на учението да се състои в централната част на града - на ул. Стримон и ул. Кракра.

**Г-н Стоев** разясни, че по време на дискусията двете точки от дневния ред са обединени в едно. Той попита участниците в заседанието дали имат въпроси и допълнения към втората точка от дневния ред.

**Г-н Рапчев** предложи да се включат занимания с пешеходците и да се направи програма, която да е свързана с децата предвид предстоящата ваканция.

**Г-жа Марта Петрова** обобщи, че се обединяваме около три модула на кампанията: Първи модул - Регионалното учение; Втори модул - Социалното отговорно поведение; Трети модул - Пътна безопасност /инфраструктура и контрол/.

**Г-жа Росица Симеонова** от РУО обясни, че е запозната с примерната програма. Тя обясни, че с оглед ефективност на кампанията следва да се раздават на децата материали с послание за безопасност на движението по пътищата. Г-жа Симеонова обясни, че учебната година приключва за всички ученици на 30 юни и няма достатъчно време да организира мероприятие в училищата.

**Г-н Стоев** разясни, че действително на 30 юни приключва учебната година, но след приключването й се сформират летни занимални и би могло да се организират развлекателни игри с децата.

**Г-жа Симеонова** добави, че такива занимални има само в гр. Перник и гр. Радомир, и тази инициатива може да се осъществи само в тези две общини. Тя предложи да се извършат занимания и в детските градини .

**Г-н Рапчев** предложи, освен образователни игри, да се предвидят светлоотразителни гривни, ленти, мигащи стопове за колелата и тротинетките, като по този начин децата да са видими за участниците в движението в тъмната част на денонощието.

**Г-н Стоев** обясни, че идеята на кампанията е всяка седмица да има организирано мероприятие, свързано с безопасността на движението, така че тя да бъде масова и продължителна.

**КОМИСИЯТА РЕШИ:**

*1. Да се изготви Заповед за екип, който ще проведе учението.*

*2.В срок до 24.06.2022 г. да се подготви план за учението.*

*3. Определя датата за учението - 07.07.2022 г., както и мястото - Централната градска част пред Музея.*

КРАЙ:12.20 ч.

**ПРИЛОЖЕНИЯ към настоящия протокол:**

Материали към дневния ред */описват се/*

1.Присъствен списък.

|  |  |
| --- | --- |
| Кирил СтоевПРЕДСЕДАТЕЛ НА ОКБДП | Сашка ТерзийскаСЕКРЕТАР НА ДОККПБДП  |